Sandra Dee

Sandra Dee (født Alexandra Zuck 23. april 1942 i Bayonne i New Jersey, død 20. februar 2005 i Thousand Oaks i California) var en amerikansk skuespiller og sanger.

Liv og virke
 Bakgrunn
Alexandra Zuck var det eneste barn av John Zuck og Mary (født Cymboliak) Zuck, som møttes som tenåringer på en dans i en russisk-ortodoks menighet. De giftet seg kort tid etter, men skiltes før Sandra var fylt fem år.Biography of Sandra Dee, biography.com; accessed August 14, 2014. Hun var av karpatorusynsk avstamning, og vokste opp som russisk-ortodoks kristen.

Karriere
Dee var profesjonell modell allerede da hun var fire år. Hun fortsatte videre med fjernsynsreklamer, og sin filmdebut fikk hun i Until They Sail i 1957.

I 1958 vant Dee en Golden Globe-pris for mest lovende nykommer. Filmkarrieren blomstret og hun ble kjent for sine roller i filmer som Opprør mot livet, Gidget og Sommerstedet (alle fra 1959).  

Dees ekteskap med sanger og skuespiller Bobby Darin, som de inngikk i 1960, holdt henne i rampelyset i det meste av det tiåret. Hun hadde kontrakt med Universal Studios, som prøvde å utvikle Dee som en moden skuespiller, og filmene hun spilte i som voksen – inkludert enkelte med Darin – var kun moderate suksesser. De fikk en sønn sammen, Dodd Mitchell Darin. Dee og Darin ble skilt i 1967.

Dee tok veldig få skuespillerjobber på 1970-tallet, men opptrådte på TV ved enkelte anledninger. 

Dees 1950-personlighet var inspirasjonen til sangen «Look At Me, I'm Sandra Dee» fra Broadway-musikalen Grease. Sangen ble også fremført i filmversjonen av musikalen fra 1978.

Dees voksne liv var sterkt preget av dårlig helse. Hun innrømte at hun i det meste av livet hadde slitt med anorexia nervosa, depresjon og alkoholisme. I 2000 annonserte hun at hun hadde blitt diagnostisert med kreft i halsen og nyresvikt. Komplikasjoner fra sistnevnte, kombinert med en lungebetennelse ledet til hennes død i en alder av 62. 

Dees liv med Bobby Darin ble fortalt i filmen Beyond the Sea (2004), hvor hun ble spilt av Kate Bosworth og Darin av Kevin Spacey.

 Filmografi 
 1983 På eventyr i villmarken (orig. Lost)
 1977 Death games (orig. Fantasy Island), «Francesca Hamilton»
 1972 Joshua Cabe og døtrene hans (The Daughters of Joshua Cabe)
 1970 Offerstedet (orig. The Dunwich Horror) 
 1967 Livsglade Rosie (orig. Rosie)
 1967 Nu spøker De, doktor! (orig. Doctor, You've Got to be Kidding!) 
 1966 Svindlernes paradis (orig. A Man Could Get Killed)
 1965 Hybel for to (orig. That Funny Feeling)
 1964 En frier for meget (orig. I'd Rather Be Rich) 
 1963 Min umulige datter (orig. Take Her, She's Mine)
 1963 Tammy and the Doctor
 1962 En herre på tråden (orig. If a Man Answers)
 1961 Come September
 1961 Generalens lille hemmelighet ('Romanoff and Juliet)
 1961 Tammy på college (Tammy Tell Me True) 1961
 1960 Portrett i sort (orig. Portrait in Black)
 1960 Sommerstedet (orig. A Summer Place)
 1959 Gidget
 1959 Gutten fra villmarken (orig. The Wild and the Innocent)
 1959 Opprør mot livet (orig. Imitation of Life), «Susie»
 1958 Deilige år (orig. The Restless Years)
 1958 Fremmed i mine armer (orig. A Stranger in My Arms)
 1958 Hva vet mamma om kjærlighet? (orig. The Reluctant Débutante), «Jane Broadbent»
 1957 Mens mannen var ute (orig. Until They Sail)

 Fjernsyn 
 1971 – 1972 Night Gallery (Ann Bolt / Millicent/Marion Hardy)
 1972 The Manhunter
 1972 The Daughters of Joshua Cabe 
 1972 The Sixth Sense (Alice Martin, episode:"Through a Flame Darkly")
 1974 Houston, We Have a Problem
 1977 Fantasy Island (pilot)
 1978 Police Woman (Marie Quinn, episode: "Blind Terror")  
 1983  Fantasy Island (Margaret Winslow, episode: "Eternal Flame/A Date with Burt")
 1994 Frasier (Connie, stemme, episode: "The Botched Language of Cranes")

Referanser

Litteratur

 Eksterne lenker 



Kategori:Sangere fra USA
Kategori:Skuespillere fra USA
Kategori:Personer fra Bayonne i New Jersey